title: 2009/974/EF: Rådets afgørelse af 30. november 2009 om indgåelse af aftalen mellem Det Europæiske Fællesskab og Mongoliets regering om visse aspekter af lufttrafik

text:
               18.12.2009

               DA

               Den Europæiske Unions Tidende

               L 336/4

         RÅDETS AFGØRELSE
   af 30. november 2009
   om indgåelse af aftalen mellem Det Europæiske Fællesskab og Mongoliets regering om visse aspekter af lufttrafik
   (2009/974/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 80, stk. 2, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Rådet bemyndigede den 5. juni 2003 Kommissionen til at indlede forhandlinger med tredjelande om en fællesskabsaftale, som skal træde i stedet for visse bestemmelser i eksisterende bilaterale aftaler.

               (2)

               På Fællesskabets vegne har Kommissionen forhandlet sig frem til en aftale mellem Det Europæiske Fællesskab og Mongoliets regering om visse aspekter af lufttrafik (aftalen) i overensstemmelse med de mekanismer og direktiver, der blev fastsat i bilaget til Rådets afgørelse om bemyndigelse af Kommissionen til at indlede forhandlinger med tredjelande om en fællesskabsaftale, som skulle træde i stedet for visse bestemmelser i eksisterende bilaterale aftaler.

               (3)

               Aftalen blev undertegnet på Fællesskabets vegne den 3. april 2009 med forbehold for senere indgåelse.

               (4)

               Aftalen bør godkendes —

         TRUFFET FØLGENDE AFGØRELSE:
   Artikel 1
   Aftalen mellem Det Europæiske Fællesskab og Mongoliets regering om visse aspekter af lufttrafik godkendes herved på Fællesskabets vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at foranstalte den notifikation, der er omhandlet i aftalens artikel 7.

      Udfærdiget i Bruxelles, den 30. november 2009.

            På Rådets vegne

         B. ASK

            Formand

      (1)  Udtalelse af 15.9.2009 (endnu ikke offentliggjort i EUT).
    ---documentbreak---

               18.12.2009

               DA

               Den Europæiske Unions Tidende

               L 336/5

         AFTALE
   mellem Det Europæiske Fællesskab og Mongoliets regering om visse aspekter af lufttrafik
   DET EUROPÆISKE FÆLLESSKAB
   på den ene side, og
   REGERINGEN FOR MONGOLIET
   på den anden side
   (i det følgende benævnt »parterne«),
   SOM KONSTATERER, at der er indgået bilaterale lufttrafikaftaler mellem flere af Det Europæiske Fællesskabs medlemsstater og Mongoliet med bestemmelser, der strider mod fællesskabsretten,
   SOM KONSTATERER, at Det Europæiske Fællesskab har enekompetence med hensyn til flere aspekter, der kan være omfattet af bilaterale lufttrafikaftaler mellem Det Europæiske Fællesskabs medlemsstater og tredjelande,
   SOM KONSTATERER, at luftfartsselskaber, der er etableret i en medlemsstat, i henhold til EF's lovgivning har ret til uden forskelsbehandling at få adgang til luftruter mellem Det Europæiske Fællesskabs medlemsstater og tredjelande,
   SOM HENVISER til de aftaler mellem Det Europæiske Fællesskab og visse tredjelande, der giver statsborgere i de pågældende tredjelande mulighed for at erhverve ejendomsrettigheder i luftfartsselskaber, som der er udstedt licens til i overensstemmelse med fællesskabsretten,
   SOM ERKENDER, at visse bestemmelser i de bilaterale lufttrafikaftaler mellem Det Europæiske Fællesskabs medlemsstater og Mongoliet, som strider mod fællesskabsretten, skal bringes i fuld overensstemmelse hermed for at tilvejebringe et forsvarligt retsgrundlag for lufttrafikken mellem Det Europæiske Fællesskab og Mongoliet og for at sikre kontinuiteten i denne lufttrafik,
   SOM ERKENDER, at når en medlemsstat har udpeget et luftfartsselskab, som en anden medlemsstat udøver og opretholder myndighedskontrol med, gælder Mongoliets rettigheder efter sikkerhedsbestemmelserne i aftalen mellem den medlemsstat, der har udpeget luftfartsselskabet, og Mongoliet også for den pågældende anden medlemsstats vedtagelse, gennemførelse og opretholdelse af sikkerhedskrav og for det pågældende luftfartsselskabs driftstilladelse,
   SOM KONSTATERER, at luftfartsselskaber i henhold til EF's lovgivning principielt ikke må indgå aftaler, der kan påvirke handelen mellem Det Europæiske Fællesskabs medlemsstater, og som tilstræber eller bevirker, at konkurrencen forhindres, begrænses eller forvrides,
   SOM KONSTATERER, at Det Europæiske Fællesskabs hensigt med disse forhandlinger ikke er at øge det samlede omfang af lufttrafikken mellem Det Europæiske Fællesskab og Mongoliet, at påvirke balancen mellem luftfartsselskaber fra Det Europæiske Fællesskab og luftfartsselskaber fra Mongoliet eller at forhandle om ændringer af de eksisterende bilaterale lufttrafikaftalers bestemmelser om trafikrettigheder,
   SOM ERKENDER på baggrund af ovenstående, at visse bestemmelser i de bilaterale lufttrafikaftaler mellem medlemsstaterne og Mongoliet kan sætte konkurrencereglerne for virksomheder ud af spillet, nemlig bestemmelser, der: i) kræver eller tilskynder til, at virksomheder eller sammenslutninger af virksomheder indgår aftaler, træffer beslutninger eller samordner deres praksis således, at konkurrencen mellem luftfartsselskaber på de pågældende ruter hindres, forvrides eller begrænses, eller ii) forstærker virkningerne af en eventuel aftale, beslutning eller samordnet praksis, eller iii) uddelegerer ansvaret for tage skridt til at hindre, forvride eller begrænse konkurrencen mellem luftfartsselskaber på de pågældende ruter til luftfartsselskaberne eller andre private erhvervsdrivende —
   ER BLEVET ENIGE OM FØLGENDE:
   Artikel 1
   Almindelige bestemmelser
   1.   I denne aftale forstås ved »medlemsstater« Det Europæiske Fællesskabs medlemsstater.
   2.   Når der i de enkelte aftaler, der er anført i bilag I, henvises til statsborgere i den medlemsstat, der er part i den pågældende aftale, skal dette forstås som en henvisning til statsborgere i Det Europæiske Fællesskabs medlemsstater.
   3.   Når der i de enkelte aftaler, der er anført i bilag I, henvises til luftfartsselskaber fra den medlemsstat, der er part i den pågældende aftale, skal dette forstås som en henvisning til luftfartsselskaber, som udpeges af den pågældende medlemsstat.
   4.   Med denne aftale skabes der ingen yderligere trafikrettigheder ud over de trafikrettigheder, som er fastsat i bilaterale aftaler mellem de respektive medlemsstater og Mongoliet. Tildeling af trafikrettigheder sker fortsat gennem bilaterale aftaler mellem de respektive medlemsstater og Mongoliet.
   Artikel 2
   Medlemsstaters udpegning af luftfartsselskaber
   1.   Bestemmelserne i stk. 2 og 3 går forud for de tilsvarende bestemmelser i de artikler, der er anført i bilag II, punkt a), henholdsvis punkt b), med hensyn til den pågældende medlemsstats udpegning af et luftfartsselskab og Mongoliets udstedelse af godkendelser og tilladelser til luftfartsselskabet henholdsvis afvisning, tilbagekaldelse, suspendering og begrænsning af godkendelser og tilladelser til luftfartsselskabet.
   2.   Når Mongoliet modtager en udpegning fra en medlemsstat, udsteder den de relevante godkendelser og tilladelser med det mindst mulige tidsforbrug til procedurer, forudsat:

               i)

               at luftfartsselskabet er etableret på den udpegende medlemsstats område i overensstemmelse med traktaten om oprettelse af Det Europæiske Fællesskab og er i besiddelse af en fællesskabsretligt gyldig licens,

               ii)

               at den medlemsstat, der står for udstedelsen af »Air Operator's Certificate«, udøver og opretholder en effektiv myndighedskontrol med luftfartsselskabet, og at den relevante luftfartsmyndighed er entydigt identificeret i udpegningen, og

               iii)

               at luftfartsselskabet ejes og direkte eller i kraft af en ejermajoritet kontrolleres effektivt af medlemsstater og/eller statsborgere i medlemsstater og/eller af andre stater som anført i bilag III og/eller statsborgere i disse stater.

         3.   Mongoliet kan afvise, tilbagekalde, suspendere eller begrænse godkendelserne eller tilladelserne til et luftfartsselskab, som en medlemsstat har udpeget:

               i)

               hvis luftfartsselskabet ikke er etableret på den udpegende medlemsstats område i overensstemmelse med traktaten om oprettelse af Det Europæiske Fællesskab eller ikke er i besiddelse af en fællesskabsretligt gyldig licens,

               ii)

               hvis den medlemsstat, der står for udstedelsen af »Air Operator's Certificate«, ikke udøver og opretholder en effektiv myndighedskontrol med luftfartsselskabet, eller den relevante luftfartsmyndighed ikke er entydigt identificeret i udpegningen,

               iii)

               luftfartsselskabet ikke ejes eller ikke direkte eller i kraft af en ejermajoritet kontrolleres effektivt af medlemsstater og/eller statsborgere i medlemsstater og/eller af andre stater som anført i bilag III og/eller statsborgere i disse stater,

               iv)

               hvis luftfartsselskabet i forvejen har en driftstilladelse under en bilateral aftale mellem Mongoliet og en anden medlemsstat, og Mongoliet kan påvise, at det ved at udøve trafikrettigheder under denne aftale på en rute, som omfatter et punkt i denne anden medlemsstat, ville overtræde restriktioner i trafikrettighederne, som pålægges ved den bilaterale aftale mellem Mongoliet og den anden medlemsstat, eller

               v)

               hvis det udpegede luftfartsselskab har et »Air Operator's Certificate«, som er udstedt af en medlemsstat, og der ikke findes nogen ikraftværende bilateral lufttrafikaftale mellem Mongoliet og denne medlemsstat, og denne medlemsstat har nægtet at tildele trafikrettigheder til luftfartsselskaber udpeget af Mongoliet.

         Mongoliet udøver sine rettigheder i henhold til dette stykke uden at forskelsbehandle luftfartsselskaber fra Fællesskabet på grundlag af nationalitet.
   Artikel 3
   Sikkerhed
   1.   Stk. 2 i denne artikel supplerer de tilsvarende bestemmelser i de artikler, der er anført i bilag II, punkt c).
   2.   Når en medlemsstat har udpeget et luftfartsselskab, som en anden medlemsstat udøver og opretholder myndighedskontrol med, gælder Mongoliets rettigheder efter sikkerhedsbestemmelserne i aftalen mellem den medlemsstat, der har udpeget luftfartsselskabet, og Mongoliet også for den pågældende anden medlemsstats vedtagelse, gennemførelse og opretholdelse af sikkerhedskrav og for det pågældende luftfartsselskabs driftstilladelse.
   Artikel 4
   Forenelighed med konkurrencereglerne
   1.   Uanset eventuelle andre bestemmelser om det modsatte må intet i de i bilag I anførte aftaler: i) tilskynde til, at virksomheder eller sammenslutninger af virksomheder indgår aftaler, træffer beslutninger eller samordner deres praksis således, at konkurrencen hindres eller forvrides, ii) forstærke virkningerne af en eventuel aftale, beslutning eller samordnet praksis, eller iii) uddelegere ansvaret for tage skridt til at hindre, forvride eller begrænse konkurrencen til private erhvervsdrivende.
   2.   Bestemmelserne i de i bilag I opførte aftaler anvendes ikke, hvis de er i modstrid med denne artikels stk. 1.
   Artikel 5
   Bilag til aftalen
   Bilagene til denne aftale udgør en integrerende del af aftalen.
   Artikel 6
   Revision eller ændring
   Parterne kan til enhver tid revidere eller ændre denne aftale efter fælles overenskomst.
   Artikel 7
   Ikrafttræden
   Denne aftale træder i kraft på dagen efter dagen for modtagelsen af den sidste notifikation, hvormed parterne gennem diplomatiske kanaler skriftligt meddeler hinanden, at de har afsluttet deres respektive interne procedurer.
   Artikel 8
   Ophør
   1.   En af parterne kan til enhver tid opsige denne aftale ved gennem diplomatiske kanaler at give den anden part skriftlig underretning herom. Opsigelsen træder i kraft seks (6) måneder efter datoen for den anden parts modtagelse af en sådan underretning.
   2.   Hvis en aftale, der er anført i bilag I, ophører, ophører samtidig alle nærværende aftales bestemmelser vedrørende den pågældende aftale.
   3.   Hvis alle de aftaler, der er anført i bilag I, ophører, ophører nærværende aftale samtidig.

      TIL BEKRÆFTELSE HERAF har undertegnede befuldmægtigede underskrevet denne aftale.
      Udfærdiget i Ulan Bator den tredje april to tusind og ni i to eksemplarer på, bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og mongolsk.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Правителството на Монголия
         Por el Gobierno de Mongolia
         Za vládu Mongolska
         For Mongoliets regering
         Für die Regierung der Mongolei
         Mongoolia valitsuse nimel
         Για την Κυβέρνηση της Μογγολίας
         For the Government of Mongolia
         Pour le gouvernement de la Mongolie
         Per il governo della Mongolia
         Mongolijas valdības vārdā
         Mongolijos Vyriausybės vardu
         Mongólia kormánya részéről
         Għall-Gvern tal-Mongolja
         Voor de Regering van Mongolië
         W imieniu Rządu Mongolii
         Pelo Governo da Mongólia
         Pentru Guvernul Mongoliei
         Za vládu Mongolska
         Za vlado Mongolije
         Mongolian hallituksen puolesta
         För Mongoliets regering

   BILAG I

      Liste over aftaler, som der henvises til i denne aftales artikel 1

   Lufttrafikaftaler mellem Mongoliet og medlemsstater i Det Europæiske Fællesskab, som på tidspunktet for denne aftales undertegnelse er indgået, undertegnet og/eller paraferet, som ændret:

               —

               Luftfartsaftale mellem den østrigske forbundsregering og Mongoliets regering undertegnet i Wien den 2. oktober 2007, i det følgende — dvs. bilag II — benævnt »aftalen Mongoliet-Østrig«.

               —

               Overenskomst mellem Kongeriget Danmarks regering og Mongoliets regering vedrørende lufttrafik udfærdiget i Beijing den 19. juni 1997, i det følgende — dvs. bilag II — benævnt »aftalen Mongoliet-Danmark«.

               —

               Lufttrafikaftale mellem Republikken Finlands regering og Mongoliets regering udfærdiget i Helsinki den 10. februar 2000, i det følgende — dvs. bilag II — benævnt »aftalen Mongoliet-Finland«.

               —

               Lufttrafikaftale mellem Forbundsrepublikken Tysklands regering og Mongoliets regering udfærdiget i Bonn den 29. maj 1998, i det følgende — dvs. bilag II — benævnt »aftalen Mongoliet-Tyskland«.

               —

               Lufttrafikaftale mellem Republikken Ungarns regering og Mongoliets regering udfærdiget i Ulaanbaatar den 13. september 1994, i det følgende — dvs. bilag II — benævnt »aftalen Mongoliet-Finland«.

               —

               Aftale mellem regeringen for Storhertugdømmet Luxembourg og Mongoliets regering vedrørende lufttrafik udfærdiget i Luxembourg den 18. marts 1995, i det følgende — dvs. bilag II — benævnt »aftalen Mongoliet-Luxembourg«.

               —

               Overenskomst mellem Kongeriget Nederlandenes regering og Mongoliets regering om lufttrafik udfærdiget i Beijing den 9. marts 1995, i det følgende — dvs. bilag II — benævnt »aftalen Mongoliet-Nederlandene«.

               —

               Aftale mellem Folkerepublikken Polens regering og Folkerepublikken Mongoliets regering om lufttrafik udfærdiget i Ulan Bator den 26. maj 1989, i det følgende — dvs. bilag II — benævnt »aftalen Mongoliet-Polen«.

               —

               Aftale mellem Rumæniens regering og Mongoliets regering vedrørende lufttrafik udfærdiget i Ulan Bator den 10. juli 1990, i det følgende — dvs. bilag II — benævnt »aftalen Mongoliet-Rumænien«.

               —

               Overenskomst mellem Kongeriget Sveriges regering og Mongoliets regering vedrørende lufttrafik udfærdiget i Beijing den 19. juni 1997, i det følgende — dvs. bilag II — benævnt »aftalen Mongoliet-Sverige«.

               —

               Aftale mellem regeringen for Det Forenede Kongerige Storbritannien og Nordirland og Mongoliets regering om lufttrafik, udfærdiget i London den 1. marts 2000, i det følgende — dvs. bilag II — benævnt »aftalen Mongoliet-UK«.

         BILAG II

      Liste over artikler i de i bilag I anførte aftaler, som der henvises til i denne aftales artikel 2-3

               a)

               En medlemsstats udpegning af luftfartsselskaber:

                           —

                           Artikel 3, stk. 5, i aftalen Mongoliet-Østrig

                           —

                           Artikel 3, stk. 4, i aftalen Mongoliet-Danmark

                           —

                           Artikel 3, stk. 4, i aftalen Mongoliet-Tyskland

                           —

                           Artikel 3, stk. 4, i aftalen Mongoliet-Ungarn

                           —

                           Artikel 3, stk. 4, i aftalen Mongoliet-Luxembourg

                           —

                           Artikel 3, stk. 4, i aftalen Mongoliet-Nederlandene

                           —

                           Artikel 3, stk. 2, i aftalen Mongoliet-Polen

                           —

                           Artikel 3, stk. 4, i aftalen Mongoliet-Sverige

                           —

                           Artikel 4, stk. 4, i aftalen Mongoliet-UK.

               b)

               Afvisning, tilbagekaldelse, suspension eller begrænsning af godkendelser og tilladelser:

                           —

                           Artikel 4, stk. 1, litra a), i aftalen Mongoliet-Østrig

                           —

                           Artikel 4, stk. 1, litra a), i aftalen Mongoliet-Danmark

                           —

                           Artikel 5, stk. 1, litra a), i aftalen Mongoliet-Finland

                           —

                           Artikel 4 i aftalen Mongoliet-Tyskland

                           —

                           Artikel 4, stk. 1, litra a), i aftalen Mongoliet-Ungarn

                           —

                           Artikel 4, stk. 1, litra a), i aftalen Mongoliet-Luxembourg

                           —

                           Artikel 4, stk. 1, litra a), i aftalen Mongoliet-Nederlandene

                           —

                           Artikel 3, stk. 3, i aftalen Mongoliet-Polen

                           —

                           Artikel 3, stk. 4, litra a), i aftalen Mongoliet-Rumænien

                           —

                           Artikel 4, stk. 1, litra a), i aftalen Mongoliet-Sverige

                           —

                           Artikel 5, stk. 1, litra a), i aftalen Mongoliet-UK.

               c)

               Sikkerhed:

                           —

                           Artikel 6 i aftalen Mongoliet-Østrig

                           —

                           Artikel 13 i aftalen Mongoliet-Finland

                           —

                           Artikel 12 i aftalen Mongoliet-Tyskland

                           —

                           Artikel 11 i aftalen Mongoliet-Ungarn

                           —

                           Artikel 7 i aftalen Mongoliet-Luxembourg

                           —

                           Artikel 8 i aftalen Mongoliet-Nederlandene

                           —

                           Artikel 7 i aftalen Mongoliet-Rumænien.

         BILAG III

      Liste over andre stater, som der henvises til i denne aftales artikel 2

               a)

               Republikken Island (i medfør af aftalen om Det Europæiske Økonomiske Samarbejdsområde)

               b)

               Fyrstendømmet Liechtenstein (i medfør af aftalen om Det Europæiske Økonomiske Samarbejdsområde)

               c)

               Kongeriget Norge (i medfør af aftalen om Det Europæiske Økonomiske Samarbejdsområde)

               d)

               Det Schweiziske Forbund (i medfør af aftalen mellem Det Europæiske Fællesskab og Det Schweiziske Forbund om luftfart).


title: Rådets afgørelse af 12. juni 2014 om udnævnelse af en suppleant til Det Rådgivende Udvalg for Sikkerhed og Sundhed på Arbejdspladsen for Litauen

text:
               14.6.2014

               DA

               Den Europæiske Unions Tidende

               C 182/16

         RÅDETS AFGØRELSE
   af 12. juni 2014
   om udnævnelse af en suppleant til Det Rådgivende Udvalg for Sikkerhed og Sundhed på Arbejdspladsen for Litauen
   2014/C 182/04
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse af 22. juli 2003 om nedsættelse af et rådgivende udvalg for sikkerhed og sundhed på arbejdspladsen (1), særlig artikel 3,
   under henvisning til den kandidatliste, som medlemsstaternes regeringer har forelagt Rådet, og
   ud fra følgende betragtninger:

               (1)

               Rådet har ved afgørelse af 22. april 2013 (2) og 2. december 2013 (3) udnævnt medlemmerne af og suppleanterne til Det Rådgivende Udvalg for Sikkerhed og Sundhed på Arbejdspladsen for perioden fra den 22. april 2013 til den 28. februar 2016.

               (2)

               Litauens regering har foretaget yderligere en indstilling til en plads, der skal besættes —

         VEDTAGET DENNE AFGØRELSE:
   Artikel 1
   Følgende person udnævnes til suppleant til Det Rådgivende Udvalg for Sikkerhed og Sundhed på Arbejdspladsen for perioden indtil den 28. februar 2016:
   III.   ARBEJDSGIVERREPRÆSENTANTER

               Land

               Medlem

               Suppleant

               Litauen

               Nadežda FILIPOVA

         Artikel 2
   Rådet vil senere udnævne de medlemmer og suppleanter, der endnu ikke er indstillet.
   Artikel 3
   Denne afgørelse træder i kraft på dagen for vedtagelsen.

      Udfærdiget i Luxembourg, den 12. juni 2014.

            På Rådets vegne

         Y. MANIATIS

            Formand

      (1)  EUT C 218 af 13.9.2003, s. 1.

      (2)  Rådets afgørelse af 22. april 2013 om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen (EUT C 120 af 26.4.2013, s. 7).

      (3)  Rådets afgørelse af 2. december 2013 om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen for Kroatien, Ungarn, Portugal og Det Forenede Kongerige (EUT C 358 af 7.12.2013, s. 3).


Avis juridique important

|

31995D0035

95/35/EF: Rådets afgørelse af 19. december 1994 om indgåelse af aftalen i form af brevveksling mellem Det Europæiske Fællesskab og Kongeriget Marokko om ordningen for indførsel i Det Europæiske Fællesskab af tomater og courgetter med oprindelse i og indført fra Marokko

EF-Tidende nr. L 048 af 03/03/1995 s. 0021 - 0021

RÅDETS AFGØRELSE af 19. december 1994 om indgåelse af aftalen i form af brevveksling mellem Det Europæiske Fællesskab og Kongeriget Marokko om ordningen for indførsel i Det Europæiske Fællesskab af tomater og courgetter med oprindelse i og indført fra Marokko (95/35/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113, sammenholdt med artikel 228, stk. 2, første punktum,under henvisning til forslag fra Kommissionen, ogud fra følgende betragtninger:I forbindelse med Uruguay-rundens multilaterale handelsforhandlinger er importordningen for tomater og courgetter blevet ændret;efter artikel 25 i samarbejdsaftalen mellem Det Europæiske Økonomiske Fællesskab og Kongeriget Marokko kan Fællesskabet, hvis de gældende bestemmelser ændres, ændre den i aftalen fastsatte ordning for de pågældende produkter;Det Europæiske Fællesskab og Kongeriget Marokko er blevet enige om at tilpasse ordningen ved en aftale i form af brevveksling; denne aftale bør godkendes;der bør også vedtages gennemførelsesbestemmelser til denne aftale i form af brevveksling -TRUFFET FØLGENDE AFGØRELSE:Artikel 1 Aftalen i form af brevveksling mellem Det Europæiske Fællesskab og Kongeriget Marokko om ordningen for indførsel i Fællesskabet af tomater og courgetter med oprindelse i og indført fra Marokko godkendes herved på Fællesskabets vegne.Teksten til aftalen er knyttet til denne afgørelse.Artikel 2 Formanden for Rådet bemyndiges til at udpege den person, der er beføjet til at underskrive aftalen med bindende virkning for Fællesskabet.Artikel 3 Gennemførelsesbestemmelser til aftalen, herunder eventuelle overvågningsforanstaltninger, vedtages efter proceduren i artikel 33 i Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1) eller efter bestemmelserne i Rådets forordning (EF) nr. 1981/94 af 25. juli 1994 om åbning og forvaltning af fællesskabstoldkontingenter for visse varer med oprindelse i Algeriet, Cypern, Egypten, Israel, Jordan, Malta, Marokko, Tunesien, Tyrkiet og de besatte områder og om retningslinjer for forlængelse og tilpasning af disse toldkontingenter (2).Kræver aftalens anvendelse et snævert samarbejde med Kongeriget Marokko, kan Kommissionen træffe alle fornødne foranstaltninger for at sikre et sådant samarbejde.Udfærdiget i Bruxelles, den 19. december 1994.På Rådets vegneK. KINKELFormand(1) EFT nr. L 118 af 20. 5. 1972, s. 1. Forordningen er senest ændret ved Kommissionens forordning (EF) nr. 2753/94 (EFT nr. L 292 af 12. 11. 1994, s. 3).(2) EFT nr. L 199 af 2. 8. 1994, s. 1.


title: 2006/630/EF: Rådets afgørelse af 15. september 2006 om beskikkelse af tre danske medlemmer af og fem danske suppleanter til Regionsudvalget

text:
               20.9.2006

               DA

               Den Europæiske Unions Tidende

               L 256/17

      RÅDETS AFGØRELSE

   af 15. september 2006
   om beskikkelse af tre danske medlemmer af og fem danske suppleanter til Regionsudvalget
   (2006/630/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstillingen fra den danske regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF (1) om beskikkelse af medlemmer af og suppleanter til Regionsudvalget for perioden fra den 26. januar 2006 til den 25. januar 2010.

               (2)

               Der er blevet tre pladser ledige som medlemmer af Regionsudvalget, efter at Laust Grove VEJLSTRUP, Johnny SØTRUP og Tove LARSEN er trådt tilbage. Der er blevet tre pladser ledige som suppleanter til Regionsudvalget, efter at Sonny BERTHOLD, Niels LARSEN og Mads LEBECH er trådt tilbage. Der bliver to pladser ledige som suppleanter til Regionsudvalget, når de nuværende suppleanter Per Bødker ANDERSEN og Eva NEJSTGAARD beskikkes som medlemmer —

         TRUFFET FØLGENDE AFGØRELSE:
   Artikel 1
   Følgende beskikkes herved til Regionsudvalget for den resterende del af mandatperioden, dvs. indtil den 25. januar 2010:

               a)

               som medlemmer:

                           —

                           Per Bødker ANDERSEN, borgmester, Kolding Kommune, som efterfølger for Laust Grove VEJLSTRUP

                           —

                           Bo ANDERSEN, borgmester, Ringe Kommune, som efterfølger for Johnny SØTRUP

                           —

                           Eva NEJSTGAARD, borgmester, Allerød Kommune, som efterfølger for Tove LARSEN

               b)

               som suppleanter:

                           —

                           Anna Margrethe KAALUND, borgmester, Tjele Kommune, som efterfølger for Sonny BERTHOLD

                           —

                           Mona HEIBERG, medlem af Københavns Borgerrepræsentation, som efterfølger for Per Bødker ANDERSEN

                           —

                           Jens Christian GJESSING, borgmester, Haderslev Kommune, som efterfølger for Eva NEJSTGAARD

                           —

                           Jens Arne HEDEGAARD, borgmester, Brønderslev Kommune, som efterfølger for Niels LARSEN

                           —

                           Bjørn DAHL, borgmester, Roskilde Kommune, som efterfølger for Mads LEBECH.

         Artikel 2
   Denne afgørelse har virkning fra dagen for vedtagelsen.

      Udfærdiget i Bruxelles, den 15. september 2006.

            På Rådets vegne

         E. TUOMIOJA

            Formand

      (1)  EUT L 56 af 25.2.2006, s. 75.


Avis juridique important

|

31999D0753

1999/753/EF: Rådets afgørelse af 29. juli 1999 om midlertidig anvendelse af aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side

EF-Tidende nr. L 311 af 04/12/1999 s. 0001 - 0001

RÅDETS AFGØRELSEaf 29. juli 1999om midlertidig anvendelse af aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side(1999/753/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, første og andet punktum,under henvisning til forslag fra Kommissionen, ogud fra følgende betragtninger:1) Fællesskabet og Sydafrika har forpligtet sig til at fastlægge procedurer for en fremskyndet anvendelse af aftalen om handel, udvikling og samarbejde mellem det Europæiske Fællesskab og dets medlemsstater på den ene side og Den Sydafrikanske Republik på den anden side;2) en midlertidige anvendelse af nævnte aftale ved hjælp af en aftale i form af brevvekskling er nødvendig for at skabe en samlet ramme for samarbejdet mellem Fællesskabet og Sydafrika, indtil de procedurer, der kræves for aftalens ikrafttræden, er afsluttet;3) aftalen i form af brevveksling bør derfor godkendes -TRUFFET FØLGENDE AFGØRELSE:Artikel 1Aftalen i form af brevveksling mellem Fællesskabet og Sydafrika om midlertidig anvendelse af en del af aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side, godkendes herved på Fællesskabets vegne.Teksten i aftalen i form af brevveksling samt teksten til selve aftalen er knyttet til denne afgørelse.Artikel 2Med hensyn til gennemførelsen af aftalens artikel 97 er en repræsentant fra Kommissionen formand for samarbejdsrådet og fremfører Fællesskabets holdning i den periode, hvor aftalen finder midlertidigt anvendelse.Fællesskabets holdning i samarbejdsrådet fastlægges af Rådet på forslag af Kommissionen.Artikel 3Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 29. juli 1999.På Rådets vegneS. HASSIFormand


title: 2007/827/EF: Rådets afgørelse af 22. november 2007 om indgåelse af aftalen mellem Det Europæiske Fællesskab og Republikken Moldova om lettelse af udstedelsen af visa

text:
               19.12.2007

               DA

               Den Europæiske Unions Tidende

               L 334/168

         RÅDETS AFGØRELSE
   af 22. november 2007
   om indgåelse af aftalen mellem Det Europæiske Fællesskab og Republikken Moldova om lettelse af udstedelsen af visa
   (2007/827/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 62, stk. 2, litra b), nr. i) og ii), sammenholdt med artikel 300, stk. 2, første afsnit, første punktum, og stk. 3, første afsnit,
   under henvisning til forslag fra Kommissionen,
   efter høring af Europa-Parlamentet, og
   ud fra følgende betragtninger:

               (1)

               Kommissionen har på Det Europæiske Fællesskabs vegne ført forhandlinger med Republikken Moldova om en aftale om lettelse af udstedelsen af visa.

               (2)

               Aftalen blev på Det Europæiske Fællesskabs vegne undertegnet den 10. oktober 2007 med forbehold af dens senere indgåelse, jf. en rådsafgørelse vedtaget den 9. oktober 2007.

               (3)

               Aftalen bør godkendes.

               (4)

               Ved aftalen nedsættes der et blandet udvalg til forvaltning af aftalen, der selv kan fastsætte sin forretningsorden. Der bør derfor fastsættes en forenklet procedure for fastlæggelse af Fællesskabets holdning hertil.

               (5)

               I overensstemmelse med protokollen om Det Forenede Kongeriges og Irlands stilling og protokollen om integrering af Schengen-reglerne i Den Europæiske Union, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, deltager Det Forenede Kongerige og Irland ikke i vedtagelsen af denne afgørelse og er ikke bundet eller omfattet af den.

               (6)

               I overensstemmelse med protokollen om Danmarks stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, deltager Danmark ikke i vedtagelsen af denne afgørelse og er ikke bundet eller omfattet af den —

         TRUFFET FØLGENDE AFGØRELSE:
   Artikel 1
   Aftalen mellem Det Europæiske Fællesskab og Republikken Moldova om lettelse af udstedelsen af visa godkendes hermed på Fællesskabets vegne.
   Teksten til aftalen er knyttet til denne afgørelse (1).
   Artikel 2
   Formanden for Rådet giver de i aftalens artikel 15, stk. 1, omhandlede meddelelser (2).
   Artikel 3
   I det i aftalens artikel 12 omhandlede blandede ekspertudvalg repræsenteres Fællesskabet af Kommissionen bistået af eksperter fra medlemsstaterne.
   Artikel 4
   I det blandede ekspertudvalg fastlægges Fællesskabets holdning til vedtagelsen af den i aftalens artikel 12, stk. 4, omhandlede forretningsorden af Kommissionen efter høring af et særligt udvalg udpeget af Rådet.
   Artikel 5
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 22. november 2007.

            På Rådets vegne

         M. PINHO

            Formand

      (1)  Se side 169 i denne EUT.

      (2)  Datoen for aftalens ikrafttrædelse offentliggøres i Den Europæiske Unions Tidende på foranledning af Generalsekretariatet for Rådet.
   AFTALE
   mellem Det Europæiske Fællesskab og Republikken Moldova om lettelse af udstedelsen af visa
   DET EUROPÆISKE FÆLLESSKAB, i det følgende benævnt »Fællesskabet«,
   og
   REPUBLIKKEN MOLDOVA,
   i det følgende benævnt »parterne«,
   SOM HOLDER SIG FOR ØJE, at EU-statsborgere siden 1. januar 2007 har været fritaget fra visumpligten ved rejser til Republikken Moldova af en varighed på højst 90 dage pr. periode på 180 dage eller ved transit gennem Republikken Moldovas område,
   SOM ØNSKER yderligere at fremme venskabsforbindelserne mellem parterne og at lette de mellemfolkelige kontakter som en vigtig forudsætning for stabil udvikling af økonomiske, humanitære, kulturelle, videnskabelige og andre bånd ved at lette udstedelsen af visa til moldoviske statsborgere,
   SOM HENVISER TIL den aktuelle ENP-handlingsplan mellem EU og Moldova, hvori det hedder, at der skal etableres en konstruktiv dialog om visumsamarbejde mellem EU og Moldova, herunder drøftelse af mulighederne for visumlettelse i overensstemmelse med EU-retten,
   SOM ERKENDER, at indførelse af en visumfri rejseordning for moldoviske statsborgere er et langsigtet forehavende,
   SOM ANERKENDER, at hvis Republikken Moldova genindfører visumkravet for EU-statsborgere, skal de samme lettelser, som indrømmes moldoviske statsborgere i henhold til denne aftale, automatisk gælde for EU-statsborgere på basis af princippet om gensidighed,
   SOM ANERKENDER, at lettelsen af visumudstedelsen ikke må føre til ulovlig migration, og som er særlig opmærksomme på sikkerheds- og tilbagetagelsesaspekterne,
   SOM TAGER HENSYN TIL protokollen om Det Forenede Kongerige Storbritanniens og Irlands stilling og protokollen om integration af Schengen-reglerne i Den Europæiske Union, der er knyttet til traktaten om Den Europæiske Union og traktaten om oprettelse af Det Europæiske Fællesskab, og bekræfter, at denne aftales bestemmelser ikke gælder for Det Forenede Kongerige og Irland,
   SOM TAGER HENSYN TIL protokollen om Danmarks stilling, der er knyttet til traktaten om Den Europæiske Union og traktaten om oprettelse af Det Europæiske Fællesskab, og bekræfter, at denne aftales bestemmelser ikke gælder for Kongeriget Danmark,
   ER BLEVET ENIGE OM FØLGENDE:
   Artikel 1
   Formål og anvendelsesområde
   Formålet med denne aftale er at lette udstedelsen af visa til moldoviske statsborgere for et forventet ophold på højst 90 dage for hver periode på 180 dage.
   Artikel 2
   Generel bestemmelse
   1.   De i denne aftale indeholdte bestemmelser om lettelse af visumudstedelsen finder kun anvendelse på moldoviske statsborgere i det omfang, de ikke i henhold til Fællesskabets eller medlemsstaternes lovgivning, aftalen eller andre internationale aftaler er fritaget for visumpligt.
   2.   Republikken Moldovas eller medlemsstaternes eller Fællesskabets lovgivning finder anvendelse på spørgsmål, der ikke er omfattet af denne aftale, herunder bl.a. afslag på visumansøgninger, anerkendelse af rejsedokumenter, dokumentation for tilstrækkelige subsistensmidler, nægtelse af indrejse og udsendelsesforanstaltninger.
   Artikel 3
   Definitioner
   I denne aftale forstås ved:

               a)

               »medlemsstat«: enhver af Den Europæiske Unions medlemsstater, med undtagelse af Kongeriget Danmark, Irland og Det Forenede Kongerige

               b)

               »statsborger i Den Europæiske Union«: en statsborger i en medlemsstat som defineret under litra a)

               c)

               »moldovisk statsborger«: en person, som har statsborgerskab i Republikken Moldova

               d)

               »visum«: en tilladelse udstedt eller en afgørelse truffet af en medlemsstat, som kræves for

                           —

                           indrejse med henblik på et forventet ophold i denne medlemsstat eller i flere medlemsstater på højst 90 dage for hver periode på 180 dage

                           —

                           indrejse med henblik på transit gennem denne medlemsstats eller flere medlemsstaters områder

               e)

               »person med lovligt ophold«: en moldovisk statsborger med tilladelse eller ret til at opholde sig i højst 90 dage på en medlemsstats territorium i henhold til fællesskabsretten eller national lovgivning.

         Artikel 4
   Dokumentation for rejsens formål
   1.   For følgende kategorier af moldoviske statsborgere er følgende dokumenter tilstrækkelig dokumentation for formålet med rejsen til den anden part:

               a)

               for medlemmer af officielle delegationer, der efter en officiel indbydelse stilet til Republikken Moldova, skal deltage i officielle møder, konsultationer, forhandlinger eller udvekslingsprogrammer samt arrangementer afholdt af mellemstatslige organisationer på en medlemsstats område

                           —

                           et brev udfærdiget af en moldovisk myndighed, hvoraf det fremgår, at ansøgeren er medlem af dens delegation på rejse til den anden parts område med det formål at deltage i de angivne arrangementer, ledsaget af en kopi af den officielle indbydelse

               b)

               for liberale erhvervsdrivende, som deltager i internationale udstillinger, konferencer, symposier, seminarer eller lignende arrangementer på medlemsstaternes område

                           —

                           en skriftlig indbydelse fra værtsorganisationen, som bekræfter, at den pågældende person deltager i arrangementet

               c)

               for forretningsfolk og repræsentanter for erhvervsorganisationer:

                           —

                           en skriftlig indbydelse fra værten, der skal være en juridisk person eller virksomhed eller filial eller afdeling heraf, en statslig eller lokal myndighed i medlemsstaterne eller en arrangør af handelsmesser eller udstillinger, konferencer eller symposier på medlemsstaternes område, påtegnet af Republikken Moldovas statslige registreringskontor

               d)

               for chauffører i international gods- eller passagertransport til medlemsstaternes område i køretøjer indregistreret i Republikken Moldova:

                           —

                           en skriftlig anmodning fra det nationale forbund af transportvirksomheder i Republikken Moldova, som foretager international transport ad landevej, med angivelse af turenes formål, varighed og hyppighed

               e)

               for medlemmer af tog-, kølevogns- eller lokomotivbesætninger i internationale tog, der kører til medlemsstaternes område:

                           —

                           en skriftlig anmodning fra det kompetente jernbaneselskab i Republikken Moldova med angivelse af rejsens formål, varighed og hyppighed

               f)

               for journalister:

                           —

                           attestering eller anden dokumentation udstedt af en faglig organisation for, at den pågældende person er uddannet journalist, samt et dokument udstedt af vedkommendes arbejdsgiver, hvoraf det fremgår, at formålet med rejsen er at udføre journalistisk arbejde

               g)

               for personer, der skal deltage i videnskabelige, kulturelle eller kunstneriske aktiviteter, herunder universitets- og andre udvekslingsprogrammer:

                           —

                           en skriftlig indbydelse fra værtsorganisationen til at deltage i disse aktiviteter

               h)

               for elever, studerende, universitetsuddannede under videreuddannelse og medfølgende lærere, der rejser i studie- eller uddannelsesøjemed, herunder inden for rammerne af udvekslingsprogrammer og andre uddannelsesrelaterede aktiviteter:

                           —

                           en skriftlig indbydelse eller optagelsesbevis fra værtsuniversitetet, -akademiet, -instituttet, -læreanstalten eller -skolen eller studenterkort eller beviser på de kurser, der skal følges

               i)

               for deltagere i internationale sportsarrangementer og deres professionelle ledsagere:

                           —

                           en skriftlig indbydelse fra værtsorganisationen: kompetente myndigheder, nationale sportsforbund eller nationale olympiske komitéer i medlemsstaterne

               j)

               for deltagere i officielle udvekslingsprogrammer arrangeret af venskabsbyer og andre lokaliteter:

                           —

                           en skriftlig indbydelse fra disse byers eller andre lokaliteters borgmester/kommunalbestyrelsesformand

               k)

               for nære pårørende — ægtefæller, børn (også adopterede), forældre (også formyndere), bedsteforældre og børnebørn — som besøger moldoviske statsborgere med lovligt ophold på medlemsstaternes område:

                           —

                           en skriftlig indbydelse fra værten

               l)

               for repræsentanter for civilsamfundsorganisationer, der rejser i uddannelsesøjemed eller for deltagelse i seminarer og konferencer, også inden for rammerne af udvekslingsprogrammer

                           —

                           en skriftlig indbydelse fra værtsorganisationen, en bekræftelse af, at den pågældende repræsenterer civilsamfundsorganisationen og en attestering fra det relevante register af, at der er oprettet en sådan organisation, udstedt af en statslig myndighed efter national lovgivning

               m)

               for personer, som deltager i en begravelse:

                           —

                           et officielt dokument, der bekræfter dødsfaldet samt slægtskab eller andet tilhørsforhold mellem ansøgeren og den afdøde

               n)

               til besøg på militære og civile gravsteder:

                           —

                           et officielt dokument, der bekræfter gravstedets eksistens og bevarelsen af samme samt slægtskab eller andet tilhørsforhold mellem ansøgeren og den begravede

               o)

               for personer, der rejser af lægelige årsager, og nødvendige ledsagere:

                           —

                           et officielt dokument fra den behandlende institution, som bekræfter behovet for behandling på denne institution og for ledsagers tilstedeværelse, og dokumentation for, at vedkommende har tilstrækkelige finansielle midler til at betale for lægebehandlingen.

         2.   Den i stk. 1 omhandlede skriftlige indbydelse eller anmodning skal indeholde følgende oplysninger:

               a)

               for den indbudte person: fulde navn, fødselsdato, køn, statsborgerskab, pasnummer, rejsetidspunkt, rejsens formål, antal indrejser samt eventuelt navn på ægtefælle og børn, der ledsager den indbudte

               b)

               for den person, som indbyder: fulde navn og adresse

               c)

               for den juridiske person, virksomhed eller organisation, som indbyder: fulde navn og adresse og

                           —

                           hvis indbydelsen er udsendt af en organisation eller en myndighed, tillige navn og stilling på den person, der har underskrevet indbydelsen

                           —

                           hvis den, som indbyder, er en juridisk person eller virksomhed eller afdeling/filial heraf eller en virksomhed beliggende på en medlemsstats område, tillige det i den pågældende medlemsstat lovpligtige registreringsnummer.

         3.   Til de i stk. 1 omhandlede personkategorier udstedes alle visumtyper efter den forenklede procedure uden krav om nogen anden dokumentation, indbydelse eller attestering af rejsens formål, som måtte være foreskrevet i medlemsstaternes lovgivning.
   Artikel 5
   Udstedelse af visa til flere indrejser
   1.   Medlemsstaternes diplomatiske og konsulære repræsentationer udsteder visa til flere indrejser gældende i op til fem år til følgende kategorier af personer:

               a)

               medlemmer af nationale og regionale regeringer og parlamenter, forfatningsdomstolen og højesteret, såfremt de ikke er fritaget for visumpligten i medfør af denne aftale, når de rejser i embeds medfør, med en gyldighed begrænset til deres mandatperiode, hvis denne er under fem år

               b)

               faste medlemmer af officielle delegationer, der efter en officiel indbydelse stilet til Republikken Moldova, regelmæssigt skal deltage i officielle møder, konsultationer, forhandlinger eller udvekslingsprogrammer samt arrangementer afholdt af mellemstatslige organisationer på en medlemsstats område

               c)

               ægtefæller og børn (også adopterede), der er under 21 år eller er forsørgelsesberettigede, og forældre (herunder formyndere), som besøger moldoviske statsborgere med lovligt ophold på medlemsstaternes område, med en gyldighed begrænset til varigheden af det lovlige ophold

               d)

               forretningsfolk og repræsentanter for erhvervsorganisationer, der jævnligt rejser til medlemsstaterne

               e)

               journalister.

         2.   Medlemsstaternes diplomatiske og konsulære repræsentationer udsteder visa til flere indrejser med en gyldighed på op til et år til følgende kategorier af personer, forudsat at de i det foregående år har fået udstedt mindst ét visum, har gjort brug af det i overensstemmelse med reglerne om indrejse og ophold på den besøgte stats område og har grund til at ansøge om et visum til flere indrejser:

               a)

               medlemmer af officielle delegationer, der efter en officiel indbydelse stilet til Republikken Moldova, jævnligt skal deltage i officielle møder, konsultationer, forhandlinger eller udvekslingsprogrammer samt arrangementer afholdt af mellemstatslige organisationer på en medlemsstats område

               b)

               repræsentanter for civilsamfundsorganisationer, der jævnligt rejser til medlemsstaterne i uddannelsesøjemed eller for at deltage i seminarer og konferencer, også inden for rammerne af udvekslingsprogrammer

               c)

               liberale erhvervsdrivende, som deltager i internationale udstillinger, konferencer, symposier, seminarer eller lignende arrangementer, og som jævnligt rejser til medlemsstaterne

               d)

               chauffører i international gods- eller passagertransport til medlemsstaternes område i køretøjer indregistreret i Republikken Moldova

               e)

               medlemmer af tog-, kølevogns- eller lokomotivbesætninger i internationale tog, der kører til medlemsstaternes område

               f)

               personer, der deltager i videnskabelige, kulturelle eller kunstneriske aktiviteter, herunder universitets- og andre udvekslingsprogrammer, og som jævnlig rejser til medlemsstaterne

               g)

               studerende, universitetsuddannede under videreuddannelse, der jævnligt rejser i studie- eller uddannelsesøjemed, herunder inden for rammerne af udvekslingsprogrammer

               h)

               deltagere i internationale sportsarrangementer og deres professionelle ledsagere

               i)

               deltagere i officielle udvekslingsprogrammer arrangeret af venskabsbyer og andre lokaliteter.

         3.   Medlemsstaternes diplomatiske og konsulære repræsentationer udsteder visa til flere indrejser med en gyldighed på mindst to år og højst fem år til de i stk. 2 nævnte personkategorier, forudsat at de i de foregående to år har gjort brug af et visum til flere indrejser med etårig gyldighed i overensstemmelse med reglerne om indrejse og ophold på den besøgte stats område og stadig har gyldig grund til at ansøge om et visum til flere indrejser.
   4.   De i stk. 1, 2 og 3 omhandlede personers samlede ophold på medlemsstaternes område må ikke overstige 90 dage for hver periode på 180 dage.
   Artikel 6
   Gebyrer for behandling af visumansøgninger
   1.   Gebyret for behandling af visumansøgninger fra moldoviske statsborgere udgør 35 EUR.
   Dette gebyr kan tages op til fornyet overvejelse efter reglerne i artikel 15, stk. 4.
   2.   For følgende personkategorier beregnes der ikke gebyr for behandling af visumansøgninger:

               a)

               nære pårørende — ægtefæller, børn (også adopterede), forældre (også formyndere), bedsteforældre og børnebørn — til moldoviske statsborgere med lovligt ophold på medlemsstaternes område

               b)

               medlemmer af nationale og regionale regeringer og parlamenter, forfatningsdomstolen og højesteret, såfremt de ikke er fritaget for visumpligten i medfør af denne aftale

               c)

               medlemmer af officielle delegationer, der efter en officiel indbydelse stilet til Republikken Moldova, skal deltage i officielle møder, konsultationer, forhandlinger eller udvekslingsprogrammer samt arrangementer afholdt af mellemstatslige organisationer på en medlemsstats område

               d)

               elever, studerende, universitetsuddannede under videreuddannelse og medfølgende lærere, der rejser i studie- eller uddannelsesøjemed, herunder inden for rammerne af udvekslingsprogrammer og andre uddannelsesrelaterede aktiviteter

               e)

               handicappede og deres eventuelt nødvendige ledsagere

               f)

               personer, der kan dokumentere, at deres rejse er nødvendig af humanitære grunde, f.eks. med henblik på presserende lægebehandling, samt disse personers ledsagere, eller med henblik på at deltage i en nær pårørendes begravelse eller besøge en alvorligt syg nær pårørende

               g)

               deltagere i internationale sportsarrangementer og deres professionelle ledsagere

               h)

               deltagere i videnskabelige, kulturelle eller kunstneriske aktiviteter, herunder universitets- og andre udvekslingsprogrammer

               i)

               deltagere i officielle udvekslingsprogrammer arrangeret af venskabsbyer eller andre lokaliteter

               j)

               journalister

               k)

               børn under 18 år og børn, for hvem der består forsørgelsespligt, under 21 år

               l)

               pensionister

               m)

               chauffører i international gods- eller passagertransport til medlemsstaternes område i køretøjer indregistreret i Republikken Moldova

               n)

               medlemmer af tog-, kølevogns- eller lokomotivbesætninger, der kører til medlemsstaternes område

               o)

               liberale erhvervsdrivende, som deltager i internationale udstillinger, konferencer, symposier, seminarer eller lignende arrangementer på medlemsstaternes område.

         3.   Uanset stk. 1 kan Bulgarien og Rumænien, som er bundet af Schengen-reglerne, men som endnu ikke udsteder Schengen-visa, indrømme fritagelse for gebyret for behandling af ansøgninger om nationalt visum til kortvarigt ophold for moldoviske statsborgere, indtil Rådet har truffet afgørelse om, at de skal anvende Schengen-reglerne vedrørende visumpolitik i deres helhed.
   Artikel 7
   Varighed af behandlingen af visumansøgninger
   1.   Medlemsstaternes diplomatiske og konsulære repræsentationer træffer afgørelse om ansøgningen inden for en frist på ti kalenderdage efter datoen for modtagelsen af ansøgningen og den for visumudstedelsen krævede dokumentation.
   2.   Fristen for afgørelse om en visumansøgning kan forlænges indtil 30 dage i enkelttilfælde, bl.a. når der er behov for nærmere undersøgelse af ansøgningen.
   3.   Fristen for afgørelse om en visumansøgning kan afkortes til to arbejdsdage eller derunder i hastende tilfælde.
   Artikel 8
   Udrejse efter tab eller tyveri af dokumenter
   EU-statsborgere og moldoviske statsborgere, der har mistet deres identitetsdokumenter, eller som har fået disse dokumenter stjålet under ophold i Republikken Moldova eller medlemsstaterne, kan rejse ud af dette område på gyldige identitetsdokumenter, der giver ret til at passere grænsen, og som er udstedt af medlemsstaternes eller af Republikken Moldovas diplomatiske og konsulære repræsentationer uden visum eller anden tilladelse.
   Artikel 9
   Forlængelse af visa under ekstraordinære omstændigheder
   Moldoviske statsborgere, der på grund af force majeure ikke er i stand til at forlade medlemsstaternes område inden for den frist, der er anført i deres visum, kan i overensstemmelse med værtslandets lovgivning vederlagsfrit få forlænget deres visums gyldighed i den tid, det tager, for at de kan vende tilbage til deres opholdsland.
   Artikel 10
   Diplomatpas
   1.   Moldoviske statsborgere, der er i besiddelse af gyldigt diplomatpas, har ret til indrejse i, udrejse af og transit gennem medlemsstaternes område uden visum.
   2.   De i stk. 1 omhandlede personer kan opholde sig på medlemsstaternes område i højst 90 dage for hver periode på 180 dage.
   Artikel 11
   Territorial gyldighed af visa
   Med forbehold af nationale regler og bestemmelser angående medlemsstaternes nationale sikkerhed og med forbehold af EU-reglerne om visa med begrænset territorial gyldighed har moldoviske statsborgere ret til at rejse på medlemsstaternes område på lige fod med EU-borgere.
   Artikel 12
   Blandet udvalg til forvaltning af denne aftale
   1.   Parterne nedsætter et blandet ekspertudvalg til forvaltning af aftalen, i det følgende benævnt »udvalget«, bestående af repræsentanter for Det Europæiske Fællesskab og Republikken Moldova. Fællesskabet repræsenteres af Kommissionen for De Europæiske Fællesskaber bistået af eksperter fra medlemsstaterne.
   2.   Udvalget har bl.a. til opgaver at:

               a)

               overvåge gennemførelsen af denne aftale

               b)

               fremsætte forslag til ændring eller udvidelse af denne aftale

               c)

               bilægge tvister, som opstår i forbindelse med fortolkning eller anvendelse af denne aftales bestemmelser.

         3.   Udvalget mødes, når det er nødvendigt, efter anmodning fra en af parterne, og mindst en gang om året.
   4.   Udvalget vedtager selv sin forretningsorden.
   Artikel 13
   Denne aftales forhold til bilaterale aftaler mellem medlemsstaterne og Republikken Moldova
   Denne aftale har fra og med sin ikrafttræden forrang for bestemmelser i enhver bilateral eller multilateral aftale indgået mellem de enkelte medlemsstater og Republikken Moldova, for så vidt bestemmelserne i sidstnævnte aftaler omhandler spørgsmål, der er omfattet af denne aftale.
   Artikel 14
   Gensidighedsklausul
   Hvis Republikken Moldova genindfører visumkravet for EU-statsborgere eller visse kategorier af EU-statsborgere, skal de samme lettelser, som indrømmes moldoviske statsborgere i henhold til denne aftale, automatisk gælde for EU-statsborgere på basis af princippet om gensidighed.
   Artikel 15
   Afsluttende bestemmelser
   1.   Denne aftale ratificeres eller godkendes af parterne i overensstemmelse med deres respektive procedurer og træder i kraft den første dag i den anden måned efter den dato, hvor parterne giver hinanden meddelelse om, at ovennævnte procedurer er afsluttet.
   2.   Uanset stk. 1 træder denne aftale ikke i kraft før datoen for ikrafttrædelsen af tilbagetagelsesaftalen mellem Det Europæiske Fællesskab og Republikken Moldova, såfremt denne dato er senere end den i stk. 1 omhandlede dato.
   3.   Denne aftale indgås på ubestemt tid, medmindre den opsiges efter reglerne i stk. 6.
   4.   Aftalen kan ændres ved skriftlig overenskomst mellem parterne. Ændringer træder i kraft, efter at parterne har givet hinanden meddelelse om, at de interne procedurer, der kræves herfor, er afsluttet.
   5.   Hver af parterne kan suspendere hele aftalen eller en del af den, når hensyn til den offentlige orden, den nationale sikkerhed eller folkesundheden tilsiger det. Afgørelsen herom meddeles den anden part senest 48 timer før dens ikrafttræden. Den part, der suspenderer anvendelsen af denne aftale, underretter omgående den anden part, når grundene til suspensionen ikke længere består.
   6.   Hver part kan opsige denne aftale med skriftligt varsel til den anden part. Aftalen ophører med at være i kraft 90 dage efter tidspunktet for denne meddelelse.

      Udfærdiget i Bruxelles den tiende oktober to tusind og syv i to eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og moldovisk, idet hver af disse tekster har samme gyldighed.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   BILAG
   PROTOKOL TIL AFTALEN ANGÅENDE DE MEDLEMSSTATER, DER IKKE I FULDT OMFANG ANVENDER SCHENGEN-REGLERNE
   De medlemsstater, der er bundet af Schengen-reglerne, men som i afventning af den relevante rådsafgørelse endnu ikke udsteder Schengen-visa, udsteder nationale visa, hvis gyldighed er begrænset til deres område.
   Disse medlemsstater kan ensidigt anerkende Schengen-visa og -opholdstilladelser i forbindelse med transit gennem deres område i overensstemmelse med Europa-Parlamentets og Rådets beslutning nr. 895/2006/EF af 14. juni 2006.
   Da beslutning nr. 895/2006/EF af 14. juni 2006 ikke gælder for Rumænien og Bulgarien, vil Europa-Kommissionen stille forslag til lignende bestemmelser, for at disse lande ensidigt kan anerkende Schengen-visa og -opholdstilladelser og andre lignende dokumenter udstedt af andre medlemsstater, som endnu ikke er helt integreret i Schengen-området, med henblik på transit gennem deres område.
   FÆLLESERKLÆRING OM DANMARK
   Parterne tager til efterretning, at aftalen ikke finder anvendelse på de procedurer for visumudstedelse, der anvendes af Kongeriget Danmarks diplomatiske og konsulære repræsentationer.
   Under disse omstændigheder er det ønskeligt, at myndighederne i Kongeriget Danmark og Republikken Moldova snarest indgår en bilateral aftale om lettelse af udstedelsen af visa til kortvarigt ophold svarende til den aftale, der er indgået mellem Det Europæiske Fællesskab og Republikken Moldova.
   FÆLLESERKLÆRING OM DET FORENEDE KONGERIGE OG IRLAND
   Parterne tager til efterretning, at aftalen ikke gælder for Det Forenede Kongeriges og Irlands område.
   Under disse omstændigheder er det ønskeligt, at myndighederne i Det Forenede Kongerige, Irland og Republikken Moldova snarest indgår bilaterale aftaler om lettelse af udstedelsen af visa til kortvarigt ophold.
   FÆLLESERKLÆRING OM ISLAND OG NORGE
   Parterne noterer sig de tætte forbindelser mellem Det Europæiske Fællesskab og Island og Norge, navnlig i henhold til aftalen af 18. maj 1999 vedrørende disse landes associering i gennemførelsen, anvendelsen og videreudviklingen af Schengen-reglerne.
   Under disse omstændigheder er det ønskeligt, at myndighederne i Norge, Island og Republikken Moldova snarest indgår en bilateral aftale om lettelse af udstedelsen af visa til kortvarigt ophold svarende til den aftale, der er indgået mellem Det Europæiske Fællesskab og Republikken Moldova.
   FÆLLESERKLÆRING OM SCHWEIZ OG LIECHTENSTEIN
   Hvis aftalen mellem EU, EF og Schweiz om Schweiz’ associering i gennemførelsen, anvendelsen og udviklingen af Schengen-reglerne og protokollerne til denne aftale om Liechtenstein er trådt i kraft på tidspunktet for afslutningen af forhandlingerne med Republikken Moldova, skal der afgives en lignende erklæring vedrørende Schweiz og Liechtenstein
   ERKLÆRING FRA DET EUROPÆISKE FÆLLESSKAB OM VISUMANSØGERES ADGANG TIL INFORMATION OG HARMONISERING AF INFORMATION OM PROCEDURERNE FOR UDSTEDELSE AF VISA TIL KORTVARIGT OPHOLD OG DOKUMENTATION, SOM SKAL FREMLÆGGES VED ANSØGNING OM VISA TIL KORTVARIGT OPHOLD
   Det Europæiske Fællesskab erkender, at det er vigtigt at skabe åbenhed omkring visumansøgninger, og henviser i den forbindelse til, at forslaget vedrørende omarbejdningen af de fælles konsulære instrukser til de diplomatiske og konsulære repræsentationer blev vedtaget af Europa-Kommissionen den 19. juli 2006 og i øjeblikket er til drøftelse i Europa-Parlamentet og Rådet; de indeholder bestemmelser om betingelserne for visumansøgeres adgang til medlemsstaternes diplomatiske og konsulære repræsentationer.
   Med hensyn til information af visumansøgere mener Det Europæiske Fællesskab, at der bør tages passende skridt: generelt tilvejebringe grundlæggende oplysninger til ansøgerne om procedurerne og betingelserne for ansøgning om visa og de udstedte visas gyldighed
   Det Europæiske Fællesskab opstiller en liste over minimumskrav for at sikre moldoviske ansøgere sammenhængende og ensartet grundlæggende oplysninger og for at sikre, at der i princippet stilles samme krav til den dokumentation for ansøgninger.
   De ovennævnte oplysninger bør sikres en vid udbredelse (opslagstavler i konsulater, pjecer, hjemmesider på Internet osv.).
   Medlemsstaternes diplomatiske og konsulære repræsentationer skal fra sag til sag oplyse om eksisterende muligheder i henhold til Schengen-bestemmelserne for lettelse af udstedelsen af visa for kortvarigt ophold, særlig til bona fide-ansøgere.
   ERKLÆRING FRA EUROPA-KOMMISSIONEN OM REPRÆSENTATION OG DET FÆLLES ANSØGNINGSCENTER I CHISINAU
   I erkendelse af de vanskeligheder, som moldoviske statsborgere udsættes for ved ansøgning af Schengen-visa, fordi der findes så få konsulater for Schengen-medlemsstater, opfordrer Europa-Kommissionen stærkt medlemsstaterne — særlig medlemsstater, som udsteder Schengen-visa — til at udvide deres repræsentation i Republikken Moldova med udgangspunkt i de eksisterende muligheder, nemlig: at oprette egen repræsentation, at lade sig repræsentere af andre medlemsstater eller til fulde udnytte de forskellige muligheder, som tilbydes gennem det fælles ansøgningscenter i Chisinau.
   ERKLÆRING OM LOKAL GRÆNSETRAFIK
   POLITISK ERKLÆRING FRA RUMÆNIEN OM LOKAL GRÆNSETRAFIK
   Rumænien erklærer sig villig til at indlede forhandlinger om en bilateral aftale med Republikken Moldova til gennemførelse af ordningen for lokal grænsetrafik, som er indført ved Europa-Parlamentets og Rådets forordning (EF) nr. 1931/2006 af 20. december 2006 om fastsættelse af regler for lokal grænsetrafik ved medlemsstaternes ydre landgrænser og om ændring af Schengen-konventionen.
   POLITISK ERKLÆRING FRA REPUBLIKKEN MOLDOVA OM LOKAL GRÆNSETRAFIK
   Republikken Moldova erklærer sig villig til at indlede forhandlinger om en bilateral aftale med Rumænien til gennemførelse af ordningen for lokal grænsetrafik.


title: Kommissionens afgørelse af 28. november 2011 om oprettelse af Den Europæiske Multistakeholderplatform for Ikt-standardisering

text:
               30.11.2011

               DA

               Den Europæiske Unions Tidende

               C 349/4

         KOMMISSIONENS AFGØRELSE
   af 28. november 2011
   om oprettelse af Den Europæiske Multistakeholderplatform for Ikt-standardisering
   2011/C 349/04
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:

               (1)

               Europa 2020-strategien, som beskrevet i Kommissionens meddelelse »Europa 2020: En strategi for intelligent, bæredygtig og inklusiv vækst« (1), skitserer en vision for den europæiske sociale markedsøkonomi i det 21. århundrede, hvor de økonomiske og sociale fordele ved et digitalt samfund udnyttes fuldt ud. Den understreger betydningen af at styrke væksten i den europæiske økonomi og samtidig opnå høj beskæftigelse, produktivitet, en økonomi med lavt CO2-udslip og social samhørighed.

               (2)

               Et af flagskibsinitiativerne i Europa 2020-strategien, jf. Kommissionens meddelelse »En digital dagsorden for Europa« (2), tildeler øget fastsættelse af standarder en fremtrædende rolle inden for informations- og kommunikationsteknologien (ikt) for at sikre interoperabilitet mellem ikt-applikationer, tjenester og varer med henblik på at mindske opsplitningen af det digitale indre marked og samtidig fremme innovation og konkurrence.

               (3)

               Et andet flagskibsinitiativ under Europa 2020-strategien, jf. meddelelse fra Kommissionen »En integreret industripolitik for en globaliseret verden: Fokus på konkurrenceevne og bæredygtighed« (3), opfordrer Europa til at udvikle et standardsystem, der lever op til forventningerne hos både markedsdeltagere og europæiske offentlige myndigheder og samtidig fremmer europæisk indflydelse uden for det indre marked i den globaliserede økonomi.

               (4)

               I meddelelsen fra Kommissionen med titlen »En strategisk vision for europæiske standarder: En indsats for at forbedre og fremskynde bæredygtig vækst i den europæiske økonomi inden 2020« (4), fremgår det, at Kommissionen i 2011 vil oprette og lede en multistakeholderplatform til at rådgive sig i spørgsmål vedrørende gennemførelsen af ikt-standardiseringspolitikken, herunder arbejdsprogrammet for ikt-standardisering, prioritering til støtte for lovgivning og politikker og kortlæggelse af specifikationer udviklet af verdensomspændende ikt-standardiseringsorganisationer.

               (5)

               Det er derfor nødvendigt at oprette en multistakeholderplatform for ikt-standardisering og fastlægge dens opgaver og struktur.

               (6)

               Multistakeholderplatformen bør være sammensat af repræsentanter for de nationale myndigheder i medlemsstaterne og EFTA-landene, stakeholderorganisationer, der repræsenterer industrien, små og mellemstore virksomheder, forbrugere og andre stakeholdere i civilsamfundet samt europæiske og internationale standardiseringsorganer og andre nonprofitorganisationer, der er brancheforeninger, virksomheds- eller brancheorganisationer eller andre organisationer og foreninger, der er aktive i Europa, og som inden for deres fagområder udvikler standarder på ikt-området.

               (7)

               Der bør fastsættes regler for platformsmedlemmernes videregivelse af oplysninger, uden at det i øvrigt påvirker Kommissionens sikkerhedsforskrifter i bilaget til Kommissionens afgørelse 2001/844/EF, EKSF, Euratom.

               (8)

               Personoplysninger bør behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger —

         BESTEMT FØLGENDE:
   Artikel 1
   Genstand
   Herved oprettes Den Europæiske Multistakeholderplatform for Ikt-standardisering, herefter benævnt »platformen«.
   Artikel 2
   Opgaver
   Platformens opgaver bliver:

               a)

               at rådgive Kommissionen i alle spørgsmål vedrørende europæisk ikt-standardiseringspolitik og dens effektive gennemførelse

               b)

               at rådgive Kommissionen om det årlige arbejdsprogram for ikt-standardisering og de prioriterede områder

               c)

               at indkredse potentielle kommende ikt-standardiseringsbehov til støtte for lovgivning, politikker og offentlige indkøb på EU-plan

               d)

               at rådgive Kommissionen om mulige standardiseringsmandater vedrørende ikt møntet på europæiske standardiseringsorganer og aktiviteter, der kunne iværksættes af andre organer i samarbejde med europæiske standardiseringsorganer

               e)

               at rådgive Kommissionen om, hvilke fremskridt der sker i forbindelse med ikt-standardisering og dermed forbundne aktiviteter til støtte for lovgivning og politikker

               f)

               at rådgive Kommissionen om tekniske specifikationer på ikt-området, der ikke er nationale, europæiske eller internationale standarder, for så vidt angår kravene i bilag II til forslaget til forordning om europæisk standardisering (5)

               g)

               at rådgive Kommissionen om samarbejde mellem standardiseringsorganisationer og europæiske standardiseringsorganer for bedre at integrere deres arbejde i den europæiske ikt-standardisering og sikre tilgængelige ikt-standarder, der fremmer interoperabiliteten

               h)

               at indsamle oplysninger om ikt-standardiseringsorganisationers arbejdsprogrammer for at bidrage til at sikre samordning og undgå unødigt dobbeltarbejde eller opsplitning af indsatsen.

         Artikel 3
   Høring
   Kommissionen kan høre platformen i spørgsmål vedrørende:

               a)

               andre initiativer, der måtte blive taget på EU-plan, for at håndtere hindringer for ikt-interoperabilitet

               b)

               nationale, europæiske og internationale initiativer vedrørende standardisering til støtte for ikt-interoperabilitet.

         Artikel 4
   Medlemskab — Udpegning
   1.   Platformen sammensættes af op til 67 medlemmer.
   2.   Medlemmerne skal være nationale myndigheder i medlemsstaterne og EFTA-landene og organisationer, der repræsenterer ikt-standardiseringsstakeholdere udpeget af Kommissionen som følger:

               a)

               Op til 18 organisationer, der repræsenterer industrien, små og mellemstore virksomheder og stakeholdere i civilsamfundet

               b)

               Op til 14 europæiske og internationale standardiseringsorganer og andre nonprofitorganisationer, der er brancheforeninger, virksomheds- eller brancheorganisationer eller andre organisationer og foreninger, der er aktive i Europa, og som inden for deres fagområder udvikler standarder på ikt-området.

         3.   De medlemmer, der er nævnt i stk. 2, litra a) og b), udpeges af generaldirektørerne for GD for Erhvervspolitik og GD for Informationssamfundet og Medier på vegne af Kommissionen blandt relevante stakeholderorganisationer med henblik på at opnå en afbalanceret repræsentation under hensyntagen til de opgaver og den ekspertise, der kræves.
   4.   Nationale myndigheder og organisationer udpeget af Kommissionen skal udnævne deres repræsentant samt stedfortræder til at deltage i platformens aktiviteter.
   5.   Medlemmerne af platformen udpeges for en periode på 3 år. De varetager deres hverv, indtil de afløses, eller deres mandatperiode udløber. Mandatet kan fornyes.
   6.   Medlemmer, som ikke længere er i stand til at bidrage effektivt til platformens arbejde, som træder tilbage, eller som ikke overholder bestemmelserne i traktatens artikel 339, kan blive afløst i den resterende del af deres mandatperiode.
   7.   Navnene på de medlemmer, der er omhandlet i artikel 2, litra a) og b), offentliggøres i Kommissionens register over ekspertgrupper og lignende enheder (»registret«).
   8.   Indsamling, behandling og offentliggørelse af personoplysninger finder sted i overensstemmelse med forordning (EF) nr. 45/2001.
   Artikel 5
   Funktionsmåde
   1.   Platformen skal ledes af tjenesterne i GD for Erhvervspolitik og GD for Informationssamfundet og Medier.
   2.   Efter aftale med Kommissionens repræsentant kan platformen nedsætte undergrupper til at undersøge specifikke spørgsmål på grundlag af et mandat, som platformen opstiller. Sådanne undergrupper opløses, når deres mandat er opfyldt.
   3.   Kommissionens repræsentant kan efter behov invitere eksperter med specifik viden om et emne på dagsordenen til at deltage i platformens arbejde. Kommissionens repræsentant kan desuden give observatørstatus til enkeltpersoner, organisationer, som defineret i regel 8, stk. 3, i de horisontale regler om ekspertgrupper, og kandidatlande.
   4.   Medlemmerne af platformen og deres repræsentanter samt de indbudte eksperter og observatører skal overholde reglerne om behandling af fortrolige oplysninger, som følger af traktaterne og gennemførelsesbestemmelserne hertil, samt Kommissionens sikkerhedsforskrifter vedrørende beskyttelse af EU's klassificerede oplysninger i bilaget til afgørelse 2001/844/EF, EKSF, Euratom. Hvis de tilsidesætter disse forpligtelser, kan Kommissionen træffe alle relevante foranstaltninger.
   5.   Platformens og undergruppernes møder afholdes i Kommissionens lokaler. Sekretariatsopgaverne varetages af Kommissionen. Andre tjenestemænd i Kommissionen med interesse i platformens og undergruppernes møder kan deltage i disse.
   6.   Platformen fastsætter selv i nødvendigt omfang sin forretningsorden, herunder regler om interessekonflikter, på grundlag af Kommissionens standardforretningsorden for ekspertgrupper.
   7.   Kommissionen offentliggør relevante oplysninger om platformens aktiviteter enten i registret eller via et link fra registret til et særligt websted.
   8.   Det Fælles Forskningscenter kan yde videnskabelig rådgivning og tjenester inden for sit fagområde.
   Artikel 6
   Mødeudgifter
   1.   Der ydes ikke vederlag for det arbejde, der udføres af deltagerne i forbindelse med platformens aktiviteter.
   2.   Deltagernes rejse- og opholdsudgifter i forbindelse med platformens aktiviteter refunderes af Kommissionen i overensstemmelse med de i Kommissionen gældende bestemmelser.
   3.   Disse udgifter refunderes inden for rammerne af de tilgængelige midler, der hvert år tildeles som led i den årlige procedure for tildeling af ressourcer.
   Artikel 7
   Anvendelse
   Denne afgørelse anvendes fra 1. januar 2012.

      Udfærdiget i Bruxelles, den 28. november 2011.

            På Kommissionens vegne

         Antonio TAJANI

            Næstformand

      (1)  KOM(2010) 2020 endelig af 3.3.2010.

      (2)  KOM(2010) 245 endelig af 19.5.2010.

      (3)  KOM(2010) 614 endelig af 28.10.2010.

      (4)  KOM(2011) 311 endelig af 1.6.2011.

      (5)  KOM(2011) 315 endelig af 1.6.2011.


Vigtig juridisk meddelelse

|

31999D0027(01)

Afgørelse om antal og talmæssig sammensætning af de interparlamentariske delegationer og delegationerne til de blandede parlamentariske udvalg

EF-Tidende nr. 301 af 18/10/1999 s. 0019 - 0020

		Afgørelse om antal og talmæssig sammensætning af de interparlamentariske delegationer og delegationerne til de blandede parlamentariske udvalgEuropa-Parlamentet,der henviser til forretningsordenens artikel 168,der henviser til målsætningerne i traktaten om Den Europæiske Union vedrørende den fælles udenrigs- og sikkerhedspolitik,der henviser til associerings- og samarbejdsaftalerne samt til de andre aftaler, som Unionen har indgået med tredjelande,der tilstræber en styrkelse af det parlamentariske demokrati gennem en vedvarende interparlamentarisk dialog,1. fastsætter, at antallet af delegationer, deres regionale grupperinger og talmæssige sammensætning skal være som følger:a) EuropaDelegationen til Det Blandede EØS-Parlamentarikerudvalg | (12 medlemmer) |Delegationen for Forbindelserne med Schweiz, Island og Norge | (15 medlemmer) |b) Central- og Østeuropa / De Baltiske StaterDelegationen til Det Blandede Parlamentariske Udvalg— EU-Polen | (12 medlemmer) |— EU-Ungarn | (12 medlemmer) |— EU-Tjekkiet | (12 medlemmer) |— EU-Slovakiet | (12 medlemmer) |— EU-Rumænien | (12 medlemmer) |— EU-Bulgarien | (12 medlemmer) |— EU-Estland | (12 medlemmer) |— EU-Letland | (12 medlemmer) |— EU-Litauen | (12 medlemmer) |— EU-Slovenien | (12 medlemmer) |Delegationen for Forbindelserne med Sydøsteuropa | (28 medlemmer) |c) De nye uafhængige stater og MongolietDelegationen til Det Parlamentariske Samarbejdsudvalg og Delegationen for Forbindelserne med— Rusland | (25 medlemmer) |— Ukraine, Belarus og Moldavien | (18 medlemmer) |— de Transkaukasiske Republikker: Armenien, Aserbajdsjan og Georgien | (16 medlemmer) |— Kasakhstan, Kirgisistan, Usbekistan, Tadsjikistan, Turkmenistan og Mongoliet | (17 medlemmer) |d) MiddelhavsområdetDelegationen til Det Blandede Parlamentariske Udvalg— EU-Tyrkiet | (12 medlemmer) |— EU-Cypern | (12 medlemmer) |— EU-Malta | (12 medlemmer) |Delegationen for Forbindelserne med— Maghreb-landene | (23 medlemmer) |— Machrek-landene og Golfstaterne | (19 medlemmer) |— Israel | (17 medlemmer) |— Det Palæstinensiske Lovgivende Råd | (17 medlemmer) |e) Nord- og SydamerikaDelegationen for Forbindelserne med— De Forenede Stater | (25 medlemmer) |— Canada | (16 medlemmer) |— Mellemamerika og Mexico | (23 medlemmer) |— Sydamerika og MERCOSUR | (23 medlemmer) |f) Asien / StillehavetDelegationen for Forbindelserne med— Japan | (21 medlemmer) |— Kina | (19 medlemmer) |— Sydasien og Den Sydasiatiske Sammenslutning for Regionalt Samarbejde | (18 medlemmer) |— ASEAN, Sydøstasien og Korea | (22 medlemmer) |— Australien og New Zealand | (16 medlemmer) |g) SydafrikaDelegationen for Forbindelserne med Sydafrika | (17 medlemmer) |2. bestemmer, at formandskabet i de delegationer, der hører til samme regionale gruppering, som koordinerende organer skal holde fælles møder for at sikre, at politiske spørgsmål og problemer, der vedrører en region som helhed, kan behandles tværnationalt og kohærent; beslutter endvidere, at formandskabet i Delegationen for Forbindelserne med Sydafrika skal holde fælles møder med formandskabet for Delegationen til Den Paritetiske Forsamling AVS-EU, når der behandles spørgsmål af fælles interesse;3. giver i overensstemmelse med målsætningerne i Barcelona-erklæringen og i det arbejdsprogram, der blev vedtaget på Euro-Middelhavskonferencen den 27.- 28. november 1995, Formandskonferencen beføjelser til at beslutte, at medlemmer af delegationer og blandede parlamentariske udvalg, der hører til Middelhavsområdet, afholder fælles møder som delegation til Euro-Middelhavsforummet;4. bestemmer at begrænse mødehyppigheden i delegationerne og de blandede parlamentariske udvalg; beslutter endvidere, at Delegationsformandskonferencen udarbejder et forslag til en årlig tidsplan, som vedtages af Formandskonferencen efter høring af Udvalget om Udenrigsanliggender, Menneskerettigheder, Fælles Sikkerheds- og Forsvarspolitik, dog således at Formandskonferencen kan beslutte at afholde yderligere møder i forbindelse med politiske begivenheder;5. bestemmer, at de politiske grupper og løsgængerne til hver delegation til de blandede parlamentariske udvalg kan vælge et antal faste stedfortrædere, som ikke må overstige antallet af ordinære medlemmer, der repræsenterer de pågældende grupper eller løsgængere;6. bestemmer at styrke samarbejdet med de berørte udvalg ved at organisere fælles møder på Parlamentets sædvanlige arbejdssteder;7. vil i praksis bestræbe sig på, at en eller to udvalgsordførere deltager i delegationernes og de blandede parlamentariske udvalgs arbejde, og beslutter, at Formandskonferencen efter fælles opfordring fra formændene for den pågældende delegation og det pågældende udvalg, giver bemyndigelse til sådanne missioner;8. pålægger Formandskonferencen at foretage den nødvendige justering af gennemførelsesbestemmelserne for delegationernes og de blandede parlamentariske udvalgs virksomhed, efter forslag fra Delegationsformandskonferencen (artikel 168, stk. 5, i forretningsordenen), under hensyntagen til, at det på grund af de eksisterende budgetrestriktioner vil være formanden for den enkelte delegation, der bestemmer, hvor mange medlemmer, der rejser med hver delegation eller arbejdsgruppe, ud fra på forhånd fastsatte begrænsninger og på grundlag af de enkelte delegationsmedlemmers arbejdsområde samt deres deltagelse, udviste interesse osv.--------------------------------------------------


title: 2004/891/EF: Kommissionens afgørelse af 19. november 2004 om afslutning af undersøgelsesproceduren vedrørende Canadas handelshindrende praksis i forbindelse med visse geografiske betegnelser for vin (meddelt under nummer K(2004) 4388)

text:
               23.12.2004

               DA

               Den Europæiske Unions Tidende

               L 375/28

      KOMMISSIONENS AFGØRELSE

   af 19. november 2004
   om afslutning af undersøgelsesproceduren vedrørende Canadas handelshindrende praksis i forbindelse med visse geografiske betegnelser for vin (1)

   (meddelt under nummer K(2004) 4388)
   (2004/891/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 3286/94 af 22. december 1994 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til internationale handelsregler, navnlig regler fastlagt i Verdenshandelsorganisationens regi (2), særlig artikel 11, stk. 1,
   efter høring af det rådgivende udvalg, og
   ud fra følgende betragtninger:

               (1)

               Den 6. december 2001 indgav CIVB (Conseil interprofessionel du vin de Bordeaux) en klage under henvisning til artikel 4 i forordning (EF) nr. 3286/94 (i det følgende benævnt »forordningen«).

               (2)

               CIVB hævdede, at Fællesskabets salg af Bordeaux- og Médoc-vine i Canada vanskeliggjordes af en handelshindring i betydningen »enhver handelspraksis, der indføres eller videreføres af et tredjeland, og overfor hvilken der i henhold til internationale handelsregler er ret til indgreb«, jf. artikel 2, stk. 1, i forordningen.

               (3)

               Den påståede handelshindring var et resultat af ændring C-57 af den canadiske lov om varemærker, som fratog de geografiske betegnelser Bordeaux og Médoc den beskyttelse, de normalt er sikret i henhold til beskyttelsesbestemmelserne i Verdenshandelsorganisationens aftale om handelsrelaterede intellektuelle ejendomsrettigheder (TRIPs-aftalen) for geografiske betegnelser på vin.

               (4)

               Kommissionen fastslog, at klagen indeholdt tilstrækkelige beviser til, at det var berettiget at indlede en undersøgelsesprocedure. En meddelelse herom blev offentliggjort i De Europæiske Fællesskabers Tidende
                   (3).

               (5)

               Undersøgelsen har givet klageren medhold i påstanden om, at C-57-ændringen af den canadiske lov om varemærker krænker artikel 23, stk. 1 og 2, samt artikel 24, stk. 3, (den såkaldte fastfrysningsklausul) i TRIPs-aftalen, og at en sådan krænkelse ikke kan begrundes med undtagelsesbestemmelserne i TRIPs-aftalens artikel 24, stk. 6.

               (6)

               Undersøgelsesproceduren fastslog også, at C-57-ændringen truer med at udsætte klageren for negative handelsvirkninger, jf. forordningens artikel 2, stk. 4, og artikel 10, stk. 4.

               (7)

               Slutrapporten vedrørende undersøgelsesproceduren blev den 12. februar 2003 behandlet af det rådgivende udvalg, der er nedsat ved forordningen.

               (8)

               Den 24. april 2003 paraferede Kommissionen en bilateral aftale med Canada om handel med vin og spiritus, som indebar, at betegnelserne Bordeaux, Médoc og Medoc blev definitivt slettet af listen over generiske betegnelser ved aftalens ikrafttræden.

               (9)

               Den 9. juli 2003 besluttede Kommissionen at suspendere undersøgelsesproceduren (4) med henblik på at afslutte den, så snart Canada rent faktisk havde slettet de pågældende navne fra listen over generiske betegnelser i C-57-ændringen.

               (10)

               Den 30. juli 2003 godkendte Rådet på Fællesskabets vegne den bilaterale aftale med Canada om handel med vin og spiritus (5). Den bilaterale aftale trådte i kraft den 1. juni 2004 (6).

               (11)

               Ved bekendtgørelse om ændring af afsnit 11.18 (3) og (4) i loven om varemærker (7) slettede Canada betegnelserne Bordeaux, Médoc og Medoc fra listen over generiske betegnelser i C-57-ændringen.

               (12)

               Det er derfor hensigtsmæssigt at afslutte undersøgelsesproceduren —

         TRUFFET FØLGENDE AFGØRELSE:
   Eneste artikel
   Undersøgelsesproceduren vedrørende Canadas handelshindrende praksis i forbindelse med visse geografiske betegnelser for vin afsluttes herved.

      Udfærdiget i Bruxelles, den 19. november 2004.

            På Kommissionens vegne

         Pascal LAMY

            Medlem af Kommissionen

      (1)  Ophæver og erstatter Kommissionens afgørelse 2004/806/EF (EUT L 354 af 30.11.2004, s. 30).

      (2)  EFT L 349 af 31.12.1994, s. 71. Ændret ved forordning (EF) nr. 356/95 (EFT L 41 af 23.2.1995, s. 3).

      (3)  EFT C 124 af 25.5.2002, s. 6.

      (4)  EUT L 170 af 9.7.2003, s. 29.

      (5)  EUT L 35 af 6.2.2004, s. 1.

      (6)  I henhold til artikel 41 i den bilaterale aftale »træder aftalen i kraft på den første dag i den anden måned efter den dato, hvor de kontraherende parter har udvekslet diplomatiske noter, som bekræfter, at deres respektive ikrafttrædelsesprocedurer for denne aftale er afsluttet.« EU’s note blev fremsendt den 16.9.2003, og Canada fremsendte sit svar den 26.4.2004.

      (7)  Industriministeriet offentliggjorde bekendtgørelse om ændring af afsnit 11.18 (3) og (4) i loven om varemærker i del II i Canada Gazette af 5.5.2004. Bekendtgørelsen har virkning fra registreringsdatoen, som er den 22.4.2004.


title: Rådets afgørelse af 21. oktober 2013 om vedtagelse af Rådets holdning til forslag til Den Europæiske Unions ændringsbudget nr. 6 for regnskabsåret 2013

text:
               30.10.2013

               DA

               Den Europæiske Unions Tidende

               C 316/8

         RÅDETS AFGØRELSE
   af 21. oktober 2013
   om vedtagelse af Rådets holdning til forslag til Den Europæiske Unions ændringsbudget nr. 6 for regnskabsåret 2013
   2013/C 316/04
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), særlig artikel 41, og
   ud fra følgende betragtninger:

               —

               Unionens budget for regnskabsåret 2013 blev endeligt vedtaget den 12. december 2012 (2).

               —

               Kommissionen forelagde den 10. juli 2013 forslag til ændringsbudget nr. 6 til det almindelige budget for regnskabsåret 2013.

               —

               Kommissionen forelagde den 20. september 2013 et forslag med en ændringsskrivelse til forslag til ændringsbudget nr. 6 til det almindelige budget for regnskabsåret 2013 —

         VEDTAGET DENNE AFGØRELSE:
   Eneste artikel
   Rådets holdning til forslaget til Den Europæiske Unions ændringsbudget nr. 6 for regnskabsåret 2013 som ændret ved dets ændringsskrivelse blev vedtaget den 21. oktober 2013.
   Den fuldstændige tekst kan læses eller hentes på Rådets websted: http://www.consilium.europa.eu/

      Udfærdiget i Bruxelles, den 21. oktober 2013.

            På Rådets vegne

         L. LINKEVIČIUS

            Formand

      (1)  EUT L 298 af 26.10.2012, s. 1.

      (2)  EUT L 66 af 8.3.2013, s. 1, med berigtigelse i EUT L 134 af 18.5.2013, s. 21.